OpenLLM-France/wikimedia huggingface dataset:
# Can Feliu Vell

Can Feliu Vell és una masia del municipi d'Anglès (la Selva) inclosa en l'Inventari del Patrimoni Arquitectònic de Catalunya. Es tracta d'una masia de dues plantes i golfes i d'estructura basilical i cornisa catalana.
Una masia que pels seus trets constitutius es podria enquadrar dins d'una primera tipologia o família de masies. Les masies que es corresponen amb aquesta primera tipologia comparteixen tota una sèrie de trets comuns, com ara el fet de tenir la coberta amb els vessants encarats cap a les façanes principals. Aquest tipus sol correspondre normalment a les masies de més antiguitat sorgides d'una evolució continuada a partir d'un primer cos de reduïdes dimensions. Aquest primer nucli construït als volts dels segles xiv i xv, podia tenir diverses plantes. Així la planta baixa, pràcticament sense cap obertura, era destinada a quadres pel bestiar. La planta primera, a què s'accedia per una escala exterior de pedra i una porta d'influència romànica, era formada per una sola estança on hi havia la llar de foc, l'aigüera... Moltes vegades hi havia una tercera planta, molt petita, que servia de dormitori, amb accés per mitjà d'una simple escala de mà. La prosperitat del camp en els segles xvi i xvii donà lloc a les successives reformes i ampliacions que convertiren a aquells primers edificis minúsculs en les vastes masies que avui tenim. El resultat ha estat, en molts casos, la d'una arquitectura complexa i de difícil generalització tipològica.
Pel que fa a la façana principal, la planta baixa consta de dues obertures de les quals destaca en especial el portal d'accés d'arc de mig punt que té com a matèria primera el rajol.
En el primer pis o planta noble, hi ha dues obertures de les quals destaca en especial la central, la qual es caracteritza per ser rectangular, amb llinda monolítica conformant un arc pla, muntants de pedra i la llinda alberga una inscripció al centre: " + IHS".
Pel que fa a la segona planta, que desenvolupa les tasques de golfes, es projecta en la façana en format de finestra doble o geminada d'arc de mig punt de rajol.
Adossat transversalment a la façana tenim un cos longitudinal de dues plantes i de vessant a façana. En la planta baixa tenim un portal adovellat d'arc de mig punt de pedra amb unes dovelles de mida mitjana, però, això sí, ben escairades. En el primer pis hi ha una altra obertura d'arc de mig punt però en aquest cas de rajol. Aquesta edificació, construïda aproximadament cap al 1968, va significar una ampliació important de la masia.
El cos longitudinal, adossat a la façana, va experimentar entorn del 1968 unes obres d'ampliació.

## Referències

* 1 2 3 4 5 6 7 8 «Can Feliu Vell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Can Feliu Vell». Patrimoni de la Selva. Consell Comarcal de la Selva.
# Campionat del món de ciclisme en pista de 1898

El Campionat Mundial de Ciclisme en Pista de 1898 es va celebrar a Viena (Imperi Austrohongarès) del 8 al 12 de setembre de 1898. En total es va competir en 4 disciplines, 2 de professionals i 2 d'amateurs.

## Resultats
### Professional

| Prova | | | |
| Velocitat individual | George A. Banker Estats Units | Franz Verheyen Imperi Alemany | Edmond Jacquelin França |
| Darrere moto | Richard Palmer Regne Unit | | |

#### Amateur

| Prova | | | |
| Velocitat individual | Paul Albert Imperi Alemany | Ludwig Opel Imperi Alemany | Thomas Summersgill Regne Unit |
| Darrere moto | Albert-John Cherry Regne Unit | Gunther Graben Imperi Alemany | Anton Huneck Imperi Austrohongarès |

## Medaller

| Pos. | País | Or | Plata | Bronze | Total |
| 1 | Regne Unit | 2 | 0 | 1 | 3 |
| 2 | Imperi Alemany | 1 | 3 | 0 | 4 |
| 3 | Estats Units | 1 | 0 | 0 | 1 |
| 4 | França | 0 | 0 | 1 | 1 |
| - | Imperi Austrohongarès | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# El dia del teu casament

El dia del teu casament (originalment en anglès, The Right Kind of Wrong) és una pel·lícula de comèdia romàntica canadenca del 2013 dirigida per Jeremiah S. Chechik, basada en la novel·la Sex and Sunsets de 1987 de Tim Sandlin. La seva estrena va ser a la secció Presentació de Gala del Festival Internacional de Cinema de Toronto. La versió doblada al català es va estrenar el 7 de juliol de 2018 a TV3.

## Sinopsi

En Leo, un escriptor fracassat i recentment divorciat, treballa ara rentant plats al restaurant del seu amic, en Mandeep. La seva antiga dona, la Julie, ha escrit un blog sobre ell titulat "Why You Suck", que s'ha publicat físicament i s'ha convertit en un llibre més venut. Leo també pateix una por a l'altura de les circumstàncies.
En Leo s'enamora de la Colette quan la veu per primera vegada a punt d'entrar a l'església el dia del seu casament. Ell decideix guanyar-se el seu cor i la persegueix malgrat el menyspreu dels seus amics i del nou marit de la Colette, en Danny.

## Repartiment

* Ryan Kwanten com a Leo Palamino
* Sara Canning com a Colette Hart
* Catherine O'Hara com a Tess, la mare de la Colette
* Will Sasso com a Neil
* Kristen Hager com a Julie Deere, l'exdona d'en Leo
* Ryan McPartlin com a Danny Hart, el marit de la Colette
* James A. Woods com a Troy Cooper
* Barb Mitchell com a Angie
* Jennifer Baxter com a Jill
* Raoul Bhaneja com a Mandeep
* Anna Quick com a Chrissy

## Referències

* ↑ «The Right Kind of Wrong». Box Office Mojo. [Consulta: 4 febrer 2019].
* ↑ «The Right Kind of Wrong». TIFF. Arxivat de l'original el 2 agost 2013. [Consulta: 6 agost 2013].
* ↑ «El dia del teu casament». ésAdir. [Consulta: 24 juliol 2022].

## Enllaços externs

* El dia del teu casament - Lloc web oficial
# Dream Team (desambiguació)

«Dream Team» té aquests significats:
* Dream Team: El sobrenom amb què es conegué una època en la història del FC Barcelona.
* Dream Team: El sobrenom amb què es conegué la selecció dels Estats Units de bàsquet que guanyà l'or a Barcelona 92.
* Dream Team: El sobrenom amb què es conegué una època en la història del AC Milan.
* Dream Team: Sobrenom amb què es conegué l'equip d'hanbbol del Futbol Club Barcelona des del 1995 al 2000.
* The Dream Team. Una comèdia romàntica de 1989 interpretada per Michael Keaton.
# Doroixenko

Doroixenko - Дорошенко (rus) - és un khútor, un poble, de la República d'Adiguèsia, a Rússia. Es troba a la vora dreta del riu Ulka, a 7 km a l'est de Khakurinokhabl i a 44 km al nord de Maikop, la capital de la república.
Pertany al municipi de Zariovo.
# Dorojni

«Dorojni» té aquests significats:
* Dorojni (Krasnodar), localitat del krai de Krasnodar, a Rússia
* Dorojni (Rostov), localitat de l'óblast de Rostov, a Rússia
* Dorojni (Calmúquia), localitat de la república de Calmúquia, a Rússia
# Doroneuria

Doroneuria és un gènere d'insectes plecòpters pertanyent a la família dels pèrlids.

## Descripció

* Pot ésser confós amb Calineuria perquè tots dos gèneres manquen de brànquies anals, però Doroneuria té com una mena de cresta de pèls fins que li recorren el centre del seu cos al dors.
* Els adults tenen ales molt curtes i no presenten les taques cefàliques tan cridaneres de Calineuria.

## Hàbitat

En els seus estadis immadurs són aquàtics i viuen a l'aigua dolça, mentre que com a adults són terrestres i voladors.

## Distribució geogràfica

Es troba a Nord-amèrica: el Canadà (la Colúmbia Britànica i Alberta) i els Estats Units (Califòrnia, Nevada, Idaho, Montana, Wyoming, Oregon i Washington).

## Taxonomia

* Doroneuria baumanni (Stark & Gaufin, 1974)
* Doroneuria theodora (Needham & Claassen, 1922)

## Referències

* ↑ Needham & Claassen, 1922. Can. Entomol. Suppl. 54:249.
* ↑ uBio (anglès)
* ↑ The Taxonomicon (anglès)
* ↑ Stonefly Genus Doroneuria (Golden Stones) (anglès)
* 1 2 Plecoptera Species File (Version 1.1/4.0) (anglès)
* ↑ Aquatic invertebrates of Alberta: an illustrated guide (anglès)
* ↑ GBIF (anglès)
* ↑ Perlidae Species Listing (anglès)
* ↑ Global Species Arxivat 2016-03-03 a Wayback Machine. (anglès)
* ↑ Catalogue of Life (anglès)
* ↑ Arctos (anglès)
* ↑ Encyclopedia of Life (anglès)
* ↑ Animal Diversity Web (anglès)

## Bibliografia

* Illies, 1966. Das Tierreich 82:330.
* Zwick, P., 1973. Das Tierreich 94:274.
* Stark & Gaufin, 1974. Gr. Bas. Nat. 34(2):83. «Enllaç».
* Stark, Bill P. i Stephen Green, 2011. Eggs of western Nearctic Acroneuriinae (Plecoptera: Perlidae). Illiesia, 7(17):157-166. «PDF».

## Enllaços externs

* BioLib (anglès)
* BugGuide (anglès)
# Dyanna Lauren

Dyanna Lauren (Los Angeles, Califòrnia, 18 de març de 1965) és una ballarina eròtica, actriu porno i directora de pel·lícules nord-americana. Va aparèixer en aproximadament 100 pel·lícules entre 1992 i 1998, després va deixar d'actuar i va començar a dirigir pel·lícules. També és cantant de la banda de rock Thousand Year Itch, grup amb el qual va gravar un àlbum l'any 2000.
Lauren va ser "Pet of the Month" de la revista Penthouse el mes de juliol de l'any 1995.
A més Lauren va ser la primera convidada que va aparèixer en solitari al programa The Helmetcam show, que va ser televisat en directe el 21 d'agost de 1996.
A més dels seus treballs en pel·lícules per a adults, Lauren també va cantar, i va aparèixer amb la banda de Marilyn Manson en l'àlbum Mechanical Animals juntament amb la també actriu pornogràfica Kobe Tai.
L'any 2007, Lauren va esdevenir gerent i representant de Ninn Worx_SR, una companyia de producció de pel·lícules de la qual és copropietària amb el seu espòs, John Gray.
Lauren va ser nominada en el Saló de la Fama de l'AVN en una cerimònia duta a terme el 12 de gener de l'any 2008.

## Premis

* 1998 Premis AVN – Millor Actriu - Pel·lícula – Bad Wives
* 1998 Premis AVN– Millor Escena de Sexe Anal – Pel·lícula – Bad Wives (amb Steven St. Croix)

## Referències

* ↑ «Lista Completa de Penthouse Pets». PENTHOUSE PETS dot NET. Arxivat de l'original el 2007-11-21. [Consulta: 28 novembre 2007].
* ↑ The Helmetcam Show - 96-08B a Internet Movie Database (anglès)(en anglès).
* ↑ «Estrella porno se mezclan en trabajos de Rock». AVN, 16-12-1999 [Consulta: 28 novembre 2007].
* ↑ Wade Garrett «Ninn, Gray Discuss Ninn Worx_SR Inc.». AVN, 30-07-2007 [Consulta: 28 novembre 2007].
* ↑ Jared Rutter «Anuncian Ganadores de los Premios AVN del 2008». AVN, 12-01-2008 [Consulta: 13 gener 2008]. Arxivat 2008-04-04 a Wayback Machine. «Còpia arxivada». Arxivat de l'original el 2008-04-04. [Consulta: 16 gener 2022].
* 1 2 «Ganadores Pasados de los Premios AVN» p. (ver 1998). AVN. [Consulta: 28 novembre 2007].
# Campionat del món de ciclisme en pista de 1901

El Campionat Mundial de Ciclisme en Pista de 1901 es va celebrar a Berlín (Imperi Alemany) del 7 al 14 de juliol de 1901.
Les competicions es van celebrar al Velòdrom Friedenau de Berlín. En total es va competir en 4 disciplines, 2 de professionals i 2 d'amateurs.

## Resultats
### Professional

| Prova | | | |
| Velocitat individual | Thorvald Ellegaard Dinamarca | Edmond Jacquelin França | Gustav Schilling Països Baixos |
| Darrere moto | Thaddäus Robl Imperi Alemany | Piet Dickentman Països Baixos | Fritz Ryser Suïssa |

#### Amateur

| Prova | | | |
| Velocitat individual | Émile Maitrot França | Rudolf Vejtruba Regne de Bohèmia | Heinrich Struth Imperi Alemany |
| Darrere moto | Heinrich Sievers Imperi Alemany | Bruno Salzmann Imperi Alemany | Alfred Görnemann Imperi Alemany |

## Medaller

| Pos. | País | Or | Plata | Bronze | Total |
| 1 | Imperi Alemany | 2 | 1 | 1 | 4 |
| 2 | França | 1 | 1 | 0 | 2 |
| 3 | Dinamarca | 1 | 0 | 0 | 1 |
| 4 | Països Baixos | 0 | 1 | 1 | 2 |
| 5 | Regne de Bohèmia | 0 | 1 | 0 | 1 |
| 6 | Països Baixos | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Efecte Rashomon

L'efecte Rashomon és una tècnica narrativa que consisteix a mostrar diverses interpretacions d’una mateixa història des de punts de vista contradictoris.
El nom de l'efecte prové de la pel·lícula Rashōmon, dirigida per Akira Kurosawa l’any 1950. La pel·lícula està inspirada en la literatura de Ryūnosuke Akutagawa i narra com quatre testimonis descriuen un assassinat de maneres diferents.

## Influència

L'enfocament de Kurosawa va tenir una influència cinemàtica i cultural remarcable, ja que aquesta pel·lícula va fer arribar al cinema i a la televisió una narració sorprenent i molt diferent de la que s'havia vist anteriorment. Moltes pel·lícules i programes de televisió s'han basat en l'efecte Rashomon incorporant flashbacks contradictoris de diferents narradors.
Alguns exemples de pel·lícules que han utilitzat l'efecte Rashomon són Sospitosos habituals (Bryan Singer, 1995), Fight Club (David Fincher, 1999), Tape (Richard Linklater, 2001), Hero (Zhang Yimou, 2002) i Gone girl (David Fincher, 2014).
Actualment, el nom també s'utilitza per simbolitzar nocions generals sobre la relativitat de la veritat i la fiabilitat de la memòria (subjectivitat). En l'àmbit jurídic, per exemple, els advocats i els jutges habitualment parlen de "l'efecte Rashomon" quan els testimonis de primera mà es confronten amb testimoni contradictori.
En les ciències socials s'ha utilitzat l'"efecte Rashomon" per referir-se a situacions en què la importància d'un esdeveniment, un objectiu o un valor definit en termes abstractes no és objecte de disputa, però hi ha diferents visions o valoracions respecte al perquè, el com, el qui i el perquè d'això. Encara que l'"efecte Rashomon" té importants implicacions epistemològiques, també pot ser un recurs heurístic per aproximar a l'anàlisi de les narratives i de les teleologies per les quals es construeix, s'estructura i es representa la realitat social.

## Referències

* ↑ «Rashomon-effect dictionary definition | rashomon-effect defined» (en anglès). [Consulta: 30 octubre 2018].
* 1 2 «The Rashomon Effect» (en anglès). [Consulta: 3 novembre 2018].
* ↑ «The Rashomon Effect and Kurosawa's storytelling legacy» (en anglès). [Consulta: 30 octubre 2018].
* ↑ «Explaining the unreliable narrator – PoeWar» (en anglès). Arxivat de l'original el 2018-10-03. [Consulta: 3 novembre 2018].
# Bujaraloz

Bujaraloz és un municipi d'Aragó situat a la província de Saragossa i enquadrat a la comarca dels Monegres. El 2023 tenia 974 habitants.

## Referències

* ↑ «Zaragoza Province (Spain)». Citypopulation. [Consulta: 28 gener 2024].
# Bochotnica

Bochotnica és un poble del sud-est de Polònia amb una població de 1.076 habitants entre Puławy i Lublin sobre el riu Bystra. Està situat dins districte (en polonès powiat) Puławski, que és una subdivisió administrativa del Voivodat de Lublin.

## Referències

* ↑ «Sołectwo Bochotnica». [Consulta: 18 desembre 2021].
* ↑ «Bochotnica - castle» (en anglès britànic). [Consulta: 18 desembre 2021].
# Depressió tropical nou (2003)

La depressió tropical nou fou una dèbil depressió tropical que es desenvolupà i dissipà en el Mar Carib durant l'agost del 2003. Es formà el 21 d'agost a partir del desenvolupament d'una ona tropical al sud de Puerto Rico, i en un principi es preveia que es reforçaria fins a l'estatus tempesta tropical, a causa de les condicions favorables de la zona per al seu desenvolupament. Tanmateix, el cisallament del vent actuà sobre el sistema i la depressió tropical es convertí en una ona tropical el 22 d'agost. El sistema generà precipitacions de moderades a fortes al llarg del seu camí que produïren destrosses en algunes cases de Martinica per acció d'un xàfec sever. A Puerto Rico, la pluja inundà deu cases, mentre que a la República Dominicana les precipitacions desbordaren alguns rius i hi hagué dos ferits.
# Chalinolobus

Chalinolobus és un gènere de ratpenats de la família dels vespertiliònids.

## Taxonomia

* Ratpenat barbut de Dwyer (Chalinolobus dwyeri)
* Chalinolobus gouldii
* Ratpenat barbut xocolater (Chalinolobus morio)
* Chalinolobus neocaledonicus
* Ratpenat barbut canós (Chalinolobus nigrogriseus)
* Ratpenat barbut costaner (Chalinolobus orarius)
* Ratpenat barbut petit (Chalinolobus picatus)
* Ratpenat barbut de Nova Zelanda (Chalinolobus tuberculatus)

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Distribució mundial de les diferents espècies d'aquest gènere. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Frigoria

La frigoria és una unitat de mesura de la calor, o del fred, que és la "no-calor", creada per a fer més confortable l'ús d'unitats de calor quan el seu ús és negatiu. Es defineix una frigoria com una kilocaloria negativa. El seu símbol és fg.
La frigoria s'utilitza com a mesura informal en l'àmbit de l'absorció calòrica, d'aquí el seu signe negatiu.

## Equivalències

* 1 frigoria = -1 kilocaloria
* 1 fg = -1 kilocaloria
* 1 kilojoule = -0,24 frigories
* 1 fg = -4,184 J
# Contreras

«Contreras» té aquests significats:
* Contreras (Burgos), municipi a la província de Burgos a la comunitat autònoma de Castella i Lleó
* Embassament de Contreras, cos d'aigua al municipi de Villargordo del Cabriel (comarca de Requena-Utiel, País Valencià)
* Carme Contreras i Verdiales(1932, Saragossa), actriu i dobladora de cinema i televisió
* Gloria Contreras
* José Contreras (Granada, 1710), lutier
* José Miguel Contreras (Madrid, 1958), empresari de la comunicació espanyol
* Juan Contreras y San Román (Pisa, 1807 - ?, 1881), militar i polític liberal espanyol
* Pablo Andrés Contreras Fica (1978, Santiago de Xile), futbolista xilè amb nacionalitat espanyola
* Pedro Contreras González (Madrid, 1972), futbolista espanyol
* Sergio Contreras Pardo (Màlaga, 1983), futbolista andalús que ocupa la posició de davanter
# Cal Ximelis

Cal Ximelis és una obra del municipi de Rubí (Vallès Occidental) protegida com a bé cultural d'interès local.

## Descripció

Es tracta d'un conjunt arquitectònic situat al capdamunt d'un suau turonet sobre la plana de Can Ximelis. Es compon de diversos habitatges dins d'una única construcció de planta allargada amb teulada a doble vessant. Hi ha alguns edificis annexos. AL SO del conjunt hi ha una era enrajolada, i per la zona NE un antic pou comunal de forma rectangular que es considera medieval.

## Referències

* ↑ «Cal Ximelis». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Buju Banton

Buju Banton, nom artístic de Mark Anthony Myrie (15 de juliol de 1973) és un cantant jamaicà de reggae, dancehall, i ragga que també ha gravat cançons de pop i dance. Les seves cançons tracten sobretot de temes polítics. Va ser influenciat per les idees del profeta jamaicà Marcus Garvey i del moviment rastafari. El 22 de febrer de 2011 se'l va declarar culpable de vendre cocaïna a Tampa, Florida. El passat 8 de Desembre de 2018 va ser alliberat després de set anys d'encarcelament.
En el concert del seu retorn, Buju Banton, va aconseguir omplir l'Estadi Olímpic Nacional De Jamaica, a Kingston, d'amics i fans que plegats van celebrar l'esperat retorn als escenaris.

## Biografia

Buju Banton va néixer prop de Kingston, Jamaica en un barri pobre anomenat Salt Lane.“Buju” és un sobrenom donat als nens grassonets que significa "els arbres del pa". És el sobrenom que la seva mare li va donar de nen. "Banton" és una paraula jamaicana que es refereix a algú que és un narrador respectat. La mare de Buju era una venedora ambulant, mentre que el seu pare treballava com a obrer en una fàbrica de teules. Era el més jove de quinze nens nascuts en una família que va ser descendent directe dels Cimarrones, un grup d'antics esclaus africans que es van convertir en lluitadors per la llibertat negada pels britànics durant segles i que van obtenir una semi-autonomia a Jamaica.

## Inicis de la seva carrera

Quan era jove, Banton sovint observava els seus artistes favorits quan realitzaven espectacles a l'aire lliure i sales de festes locals a la seva Ciutat, Denham Town. Als 14 anys va començar a cantar sota el sobrenom de "Gargamel", treballant amb Sweet Love, Rambo Mang i sound systems. En 1986, Clement Irie el va introduir al productor Robert Ffrench, amb qui va fer el seu primer senzill, anomenat "The Ruler" i publicat el 1987. Això li va obrir les portes a enregistrar amb productors com Patrick Roberts, Bunny Lee, Winston Riley, i B, i el 1988, als 15 anys, va gravar la cançó "Boom Bye Bye".

## Discografia

* 1992: Stamina Daddy
* 1992: Mr. Mention
* 1993: Voice of Jamaica
* 1993: Make My Day
* 1995: 'Til Shiloh
* 1995: Champion
* 1995: Super Stars Conference
* 1997: Rudeboys Inna Ghetto
* 1997: Inna Heights
* 1998: Quick
* 2000: Unchained Spirit
* 2000: Dubbing With The Banton
* 2001: The Early Year 1990 - 1995
* 2001: Ultimate Collection
* 2002: Want It!
* 2003: Friends for Life
* 2006: Too Bad
* 2008: Gonna Bring Ja
* 2009: Rasta Got Soul
* 2010: Before The Dawn

## Referències

* ↑ Larkin, Colin (1998) The Virgin Encyclopedia of Reggae, Virgin Books, ISBN 0 7535 0242 9
* ↑ "On his way to the joy of life Buju Banton reminisces activist Garvey and singer Tosh - 'Smooth from Reggae to Dancehall'" Arxivat 2015-09-24 a Wayback Machine., Reggae Vibes News Page.
* ↑ Luton, Daraine. Destiny - Buju Banton found guilty - Sentencing date to be determined. Jamaica Gleaner. Retrieved February 23, 2011.
* ↑ Stacy, Mitch. Singer Buju Banton found guilty in cocaine case. Yahoo News via Associated Press. February 22, 2011.
* ↑ inicios de su carrera

## Enllaços externs

* Buju Banton - Lloc web oficial
# Bir Jdid

Bir Jdid (en àrab البير الجديد, al-Bīr al-Jadīd; en amazic ⴱⵉⵔ ⵊⴷⵉⴷ) és un municipi de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 24.136 persones.

## Història

Històricament hi havia una presó situada a Bir Jdid. Entre la gent que hi fou empresonada hi hagué Mohamed Oufkir i la seva família, qui foren objecte de tortures.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Ph. D Khannous. African Pasts, Presents, and Futures: Generational Shifts in African Women's Literature, Film, and Internet Discourse. Lexington Books, 17 octubre 2013, p. 72. ISBN 978-0-7391-7042-7.
# Dieng

Dieng és un altiplà pantanós que forma el sòl d'una caldera a la zona del volcà actiu de Dieng, a prop de la ciutat de Wonosobo, a Java Central, Indonèsia. Conegut per "Dieng" pels indonesis, és a 2.000 m sobre el nivell de la mar, lluny de grans centres urbans. El nom de "Dieng" ve de «Di Hyang» que significa 'Habitada pels déus'.
Una part de la guerra de guerrilles del general Sudirman durant la Guerra de la Independència d'Indonèsia es feu en aquesta zona. A l'altiplà hi ha vuit petits temples hindús. Construïts al voltant de l'any 750, són els edificis de pedra més antics coneguts a Java. Sembla que al principi n'hi havia uns 400, però només en queden 8.

## Referències

* ↑ «Dieng Volcanic Complex, central Java, Indonesia», 15-12-2006. Arxivat de l'original el 2006-12-15. [Consulta: 9 setembre 2024].
* ↑ Michell, George, (1977) The Hindu Temple: An Introduction to its Meaning and Forms. pàgs. 160-161. University of Chicago Press. ISBN 978-0-226-53230-1.

## Vegeu també

* Geografia d'Indonèsia
* Àsia